
a rozmaring móri kistérségi nemzetiségi táncegyüttes EGYESÜLET elszámolása TÁRGYÁBAN




	Mór, 2026.09.30.

	
	
Előterjesztő:

		Fenyves Péter
		polgármester






	Előkészítette:
Pénzügyi Iroda
	







Az ülés típusa: nyilvános

Zárt ülés esetében jogalapja: 					
Mötv. 46.§ (2) a)	☐
	Mötv. 46.§ (2) b)	☐
	Mötv. 46.§ (2) c)	☐

Az előterjesztést véleményezte és az alábbi szempontok szerint tartalmáért felelősséget vállal:
	
	Dátum
	irodavezető neve, aláírása

	gazdasági-pénzügyi
	2026. szeptember …
	……………………………...
Joó-Hossó Anita

	jogi
	
2026. szeptember …
	……………………………...
dr. Taba Nikoletta



Az előterjesztés az alábbi döntési javaslatot tartalmazza:

	HATÁROZAT-TERVEZET SZÁMA: 1 DB

	
Döntéshozatal rendje:
	egyszerű többség


	Határozatot kapja: 
· Önkormányzati Iroda – 2 pld
· Pénzügyi Iroda – 1 pld
· belső ellenőr – 1 pld
· Rozmaring Móri Kistérségi Nemzetiségi Táncegyüttes Egyesület – 1 pld




Az előterjesztést véleményező bizottságok:

	☒ Pénzügyi Bizottság
	☐ Oktatási, Kulturális és Sport Bizottság

	☐ Településfejlesztési Bizottság
	☐ Szociális és Egészségügyi Bizottság



Meghívásra javasolt
· Dankó-Fonyódi Henrietta - Rozmaring Móri Kistérségi Nemzetiségi Táncegyüttes Egyesület képviselője

A Képviselő-testület elé terjeszthető:             …………………….
jegyző




JAVASLAT 
A ROZMARING MÓRI KISTÉRSÉGI NEMZETISÉGI TÁNCEGYÜTTES EGYESÜLET ELSZÁMOLÁSA TÁRGYÁBAN


Mór Városi Önkormányzat Képviselő-testülete 115/2025. (III.26.) határozata alapján a Rozmaring Móri Kistérségi Nemzetiségi Táncegyüttes Egyesület részére a 2025. április 15. napján kelt, 1/2012-43/2025. számon iktatott Támogatási szerződéssel viselet megújítására, pótlására (egyesületi egyenpólók, ruhazsák, osztrák táncviselet fiúknak, kalap) és egyéb működési célra 350.000, - Ft vissza nem térítendő támogatást nyújtott. 
A Támogatási szerződés 2. és 8. pontjai szerint:
„2./	Szerződő felek rögzítik, hogy a támogatott az 1./pontban megjelölt célok költségeiről az Önkormányzat felé legkésőbb 2026. január 31-ig köteles írásos és – a számlák eredeti példányának bemutatását követően a hitelesített számlamásolatok csatolásával – pénzügyi beszámolót készíteni, elszámolni. Az eredeti számlákon fel kell tüntetni „A számla összegéből …. forint kizárólag a Képviselő-testület 115/2025.(III.26.) határozatával nyújtott támogatás elszámolásához került felhasználásra.” A támogatási forrás elszámolásánál csak azok a támogatási időszakot terhelő költségekre vonatkozó számlák, bizonylatok számolhatók el, melyek kiállítási dátuma és teljesítési időpontja a támogatási időszakba esik és melyek pénzügyi teljesítése az elszámolási határidő végéig megtörténik. A támogatott kötelezően nyilatkozik arról, hogy a támogatást kizárólag a megállapodásban rögzített célokra használta fel, az elszámolás tételeinek bizonylatait más pályázat elszámolásánál nem használta fel. A felhasználás során a hatályos számviteli jogszabályok rendelkezései szerint jár el.”

„8./ Ezen megállapodás 2025. évre érvényes.”

Mór Városi Önkormányzat Képviselő-testületének 116/2026. (III.25.) határozata alapján a támogatott esetében az elszámolás határideje méltányolható okok miatt meghosszabbodott, az akadályoztatás megszűnéséig.

A Hivatal a támogatottal folyamatosan tartotta a kapcsolatot a 2025. évi támogatás elszámolása kapcsán. Dankó-Fonyódi Henrietta, az egyesület képviseletében eljárásra jogosult személy 2026. szeptember 9. napján kelt levelében (előterjesztés melléklete) tájékoztatta az Önkormányzatot, hogy a támogatott tevékenység megvalósítása akadályokba ütközött 2025. évben, melyről 2026. szeptember elején (amikor az elszámolást tervezte benyújtani) szerzett tudomást. 2025. június 5-én a táncegyüttes alapító elnöke tragikus hirtelenséggel elhunyt. Váratlan elhalálozásának következményeképpen számos nehézséggel nézett szembe a táncegyüttes vezetősége, ami a hagyatéki, banki és bírósági eljárásokra vonatkozott, és a pályázati feltételek teljesítését is érintette.

Mivel a támogatási szerződés határidejére így nem sikerült a pályázati támogatás céljainak megvalósítása, az egyesület elnöke kérvényezte a megállapodás érvényességi idejének módosítását, továbbá a támogatással való elszámolás határidejének meghosszabbítását. 

Mór Városi Önkormányzat Képviselő-testületének a civil szervezetek pályázati és eseti önkormányzati támogatásáról szóló 21/2015. (VI.3.) önkormányzati rendelete (a továbbiakban: Rendelet) 6. alcíme tartalmazza a civil szervezetek részére nyújtott támogatásról történő elszámolás rendjét. 

A Rendelet 10. § (1) bekezdése szerint a civil szervezet a támogatás összegének felhasználásáról, a pályázatban meghatározott program megvalósításáról a támogatás nyújtását követő év január 31-ig és az e rendelet 9. mellékletében előírt módon köteles elszámolni. 
A 9. melléklet II/1. pontjában foglaltak szerint a támogatási forrás elszámolásánál csak azok a támogatási időszakot terhelő költségekre vonatkozó számlák, bizonylatok számolhatók el, melyek kiállítási dátuma és teljesítési időpontja a támogatási időszakba esik és melyek pénzügyi teljesítése az elszámolási határidő végéig megtörténik.

A Rendelet 10. § (5)-(6) bekezdései értelmében, amennyiben a támogatott az elmulasztott elszámolást nem teljesíti, a támogatás teljes összegét köteles visszafizetni, a képviselő-testületi határozat kézhezvételétől számított 15 napon belül. A kifizetés és a visszafizetés közötti időre eső, a Polgári Törvénykönyvben meghatározott késedelmi kamatot is hozzá kell számítani.

Tekintettel arra, hogy a támogatási összeget a támogatott a kért célra nem használta fel, azonban abban, illetőleg a támogatás visszafizetésében is a fentebb ismertetett okokból hosszú ideig neki fel nem róható okból akadályoztatva volt, javasoljuk a Képviselő-testületnek, hogy a kamatfizetési kötelezettség alól a támogatott szervezetet mentesítse.
A Rendelet 10. § (7) bekezdés b) pontjára tekintettel, amennyiben a támogatott a visszafizetési kötelezettégét határidőben teljesíti, úgy lehetősége lesz a jövő évben újra pályázni a viselet megújítására, pótlására.

A Pénzügyi Bizottság véleményét a Képviselő-testület ülésén ismerteti.


A fentiekre tekintettel az alábbi határozat-tervezetet terjesztem a Tisztelt Képviselő-testület elé:




HATÁROZAT-TERVEZET



Mór Városi Önkormányzat Képviselő-testülete a Rozmaring Móri Kistérségi Nemzetiségi Táncegyüttes Egyesülettel 2025. április 15. napján kötött, 1/2012-43/2025. számon iktatott Támogatási Szerződés alapján a támogatott szervezetet a civil szervezetek pályázati és eseti önkormányzati támogatásáról szóló 21/2015. (VI.3.) önkormányzati rendelet 10. § (5)-(6) bekezdései alapján a jelen határozat kézhezvételétől számított 15 napon belül a támogatás teljes összegének visszafizetésére kötelezi. 
A Képviselő-testület az elszámolásban és a támogatási összeg felhasználásában hosszú ideig fennálló, a támogatott terhére fel nem róható akadályoztatásra tekintettel a kamatfizetési kötelezettségtől eltekint.
Határidő: 2026.10.01.
Felelős: polgármester(Pénzügyi Iroda)

Mór, 2026.09.24.


Fenyves Péter
polgármester


előterjesztés melléklete

Qasagém: 18209084-1-07

Moér Vérosi Onkorményzat Targy: Hosszabitas irdnti kérelem
Képviseld Testiilet

részére

8060 Mor

Szenti Istvan tér 1.

Tisztelt Képviselo Testiilet!

Alulirott Danké-Fonyodi Henrietta a Rozmaring Mori Kistérségi Nemzetiségi Tancegyittes
Egyesiilet elnoke azzal a kéréssel fordulok a tisztelt Képviseld Testillethez, hogy a 2025.
februar 20-4n érkeztetett ,Palyazat civil szervezetek timogatésara” elnevezésii palyézaton
2025. aprilisban elnyert 350.000 Ft timogatas viselet megujitdsa s potlasa targyaban a

teljesités meghosszabbitasat engedélyezni sziveskedjen.

Kérésem indokaul eldadom, hogy 2025. junius 5-én a Tancegyiittes alapito elndke tragikus
hirtelenséggel elhunyt. Varatlan elhaldlozasanak kgvetkezményeképpen szamos nehézséggel
nézett szembe a Tancegyiittes vezetosége, ami a hagyatéki, banki és birésagi eljérasokra

vonatkozott, és a palyazati feltételek teljesitését is érintette.

Mindezekre hivatkozva kérem a tisztelt Képvisel¢ Testillet hosszabitas iranti kérelmiink

elfogadasat.

Mor, 2026. szeptember 9.

ROZMARING MORI KISTERSEG!
NEMZETISEG! TANCEGYOTTES EGYESULET
8060 Mér, Wekerle S. u. 12.
Adészam: 18209084-1-07
Bszsz.: 10401017-50526584-71571000

Qoulis - Forg e
Dank6-Fonyodi Henrietta
elnok




